White Rabbit (Pazudušie)

White Rabbit () ir ASV televīzijas seriāla "Pazudušie" pirmās sezonas piektā sērija. Sērijas režisors ir Kevins Hukss un scenārists — Kristians Teilors. Sērija pirmo reizi pārraidīta 2004. gada 20. oktobrī.

Sērija stāsta par Džeka Šeparda pagātni un to, kā viņš saskārās ar sava tēva nāvi, kura ķermeni veda zārkā lidmašīnas bagāžas nodalījumā. Jau atrodoties uz salas, Džeks sāk redzēt sava tēva siluetu un mēģina saprast, kas tas ir.

 Sižets 

 Uz salas 
Džeks guļ pludmalē, kad pie viņa  pieskrien Čārlijs un kliedz, ka viens no izdzīvojušiem ir aizpeldējis tālu un straume nes viņu okeānā. Džeks nekavējoties skrien un ienirst, aizpeld līdz cilvēkam un izvelk no ūdens spēkus zaudējušo Būnu. Taču Būns saka, ka viņš peldēja, lai glābtu izdzīvojušo — Barbaru Mileri. Džeks paskatās nedaudz tālāk un redz, ka Barbara joprojām cīnās ar viļņiem un sauc pēc palīdzības. Džeks saprot, ka nevar viņu izglābt, un kopā ar Būnu atpeld atpakaļ uz pludmali. Tad viņš metas atpakaļ ūdenī, taču tajā brīdī Barbara jau ir noslīkusi.

Vēlāk Keita pastāsta Džekam par Barbaru, kura nokļuva uz reisu 815 tikai tāpēc, ka slimības dēļ nokavēja savu sākotnējo reisu. Džeks sev pārmet, ka viņu nepazina un nespēja izglābt. Pēkšņi Džeks tālumā pamana to pašu vīrieti tumšajā uzvalkā stāvam līdz ceļiem ūdenī. Džeks vēlas doties pie viņa, bet, uz mirkli novēršoties, vīrietis pazūd. Šajā laikā Sun un Džins strīdas par to, vai viņiem vajadzētu vairāk komunicēt ar citiem izdzīvojušajiem. Sojers, kurš piesavinājies daudzas lietas no bagāžas, mēģina kaulēties ar Šenonu, kurai nepieciešams aerosols pret smilšu blusām, bet nekas neiznāk un viņa dusmās aiziet. Keita un Klēra šķiro drēbes. Hugo parāda Džekam un Čārlijam atlikušo ūdens krājumu: tikai 18 daļēji pilnas pudeles no lidmašīnas. Vēlāk Džeks iesaistās strīdā ar Būnu, kurš apgalvo, ka pats būtu varējis atpeldēt krastā, un Džeks varētu būtu spējis glābis Barbaru. Tomēr Džeks atkal pamana vīrieti uzvalkā, kurš dodas džungļos, un metas viņam pakaļ. Viņš pieiet vīrietim tuvu, tas pagriežas, un Džeks saprot, ka tas ir viņa mirušais tēvs. Džeks no pārsteiguma un bailēm pakrīt smiltīs, un tēvs pazūd krūmos. Piecēlies viņš nolemj turpināt sekošanu.

Volts pieskrien pie Keitas un paziņo, ka Klēra ir bezsamaņā. Čārlijs un Maikls aiznes viņu ēnā un vēlas dot viņai ūdeni, bet Čārlijs atklāj, ka kāds ir nozadzis visas ūdens pudeles. Pēc sarunas ar Loku sapratis, ka Džeks ir pazudis no nometnes, Loks nolemj doties džungļos meklēt ūdeni. Šajā laikā Džeks, skrienot cauri džungļiem, atkal ierauga savu tēvu, bet, pieskrienot viņam klāt, bet paklūp, noripo no nogāzes un gandrīz nokrīt no klints uz akmeņiem, pēdējā brīdī ar roku pieķeroties pie sāknem. Loks ierodas laikā un palīdz Džekam uzrāpties augšā. Šajā brīdī Klēra atgūst samaņu, un Čārlijs cenšas viņu uzmundrināt. Hugo paziņo Keitai un Saīdam, ka "ķīniešiem" ir ūdens. Izrādās, ka Sun un Džinam patiešam ir ūdens pudele, un Saīds nolemj, ka viņi nozaga ūdeni, taču Džins norāda uz Sojeru. Saīds un Keita seko viņam un atrod viņa krājumus  — alkoholu, cigaretes un citas mantas. Tomēr viņš paskaidro, ka devis Sun un Džinam pēdējās divas ūdens pudeles apmaiņā pret zivīm, kuras Džins prot noķert.

Šajā laikā Loks sarunājas ar Džeku un saka, ka viņš būtu lielisks līderis. Džeks atsakās, sakot, ka viņam nekas neizdodas un ka viņš ir vājas gribas cilvēks. Pēc tam viņš atzīstas Lokam, ka laikam jūk prātā, jo redz savu mirušo tēvu. Tomēr Loks nav īpaši pārsteigts, vienkārši salīdzina Džeku ar Alisi, kura vajā trusi. Pēc tam Loks mudina Džeku turpināt sekot viņa tēvam, kamēr pats dosies meklēt ūdeni. Naktī Džeks atkal turpina sekot savam tēvam un nonāk pie alas, kur tek saldūdens avots. Viņš atrod arī fizelāžas gabalu un dažādu bagāžu, tostarp zārku ar savu mirušo tēvu. Tomēr, atverot to, Džeks atklāj, ka tas ir tukšs. Dusmu pilns, Džeks sadragā zārku. Pēc tam viņš piepilda atrastās pudeles ar ūdeni no avota.

Tikmēr nometnē notiek sekojošais: izrādās, ka Būns bija paņēmis ūdeni, aizbildinoties ar vēlmi pats godīgi to sadalīt starp izdzīvojušajiem, lai izvairītos no konfliktiem. Tieši šajā brīdī atgriežas Džeks, kurš teica īsu runu, tādējādi nostiprinot sevi kā neoficiālu līderi.

 Džeka atmiņas 
Pusaudža gados Džeku piekauj skolas huligāns par mēģinājumu palīdzēt draugam. Atgriežoties mājās, viņš izstāsta notikušo savam tēvam Kristianam. Tomēr tēvs viņam norāda, ka nevajag uzņemties lieku atbildību un uzvesties būt par varoni.

Pieaugušais Džeks atgriežas mājās, kur viņa māte Margo saka, ka Kristians ir kaut kur pazudis un tieši Džekam viņu jāatrod. Pēc īsa strīda ar māti Džeks piekrīt. Ierodoties Sidnejā, viņš apskata sava tēva viesnīcas numuru, kur atrod tukšas viskija pudeles. Tāpat viens no darbiniekiem viņam pastāsta, ka viņa tēvs nav bijis šeit trīs dienas kopš incidenta bārā. Vēlāk noskaidrojas, ka Kristians miris no infarkta, un Džeks nolemj pārvest tēva mirstīgās atliekas uz ASV.

Sidnejas lidostā, reģistrācijas letē, Oceanic Airlines biļešu aģents paziņo Džekam, ka viņam trūkst nepieciešamo dokumentu zārka transportēšanai. Noguris Džeks pierunā aģentu, un viņa ļauj transportēt zārku ar reisu 815.

 Lomās 

 Galvenie varoņi 

 Metjū Fokss — Džeks Šepards
 Evandželīna Lilī — Keita Ostena
 Horhe Garsija — Hugo "Hērlijs" Rejess
 Džošs Holovejs — Džeimss "Sojers" Fords
 Navīns Endrūss — Saīds Džara
 Daniels Dejs Kims — Džins Kvons
 Jundžina Kima — Sun Kvona

 Terijs O'Kvīns — Džons Loks
 Herolds Perino — Maikls Dosons
 Malkolms Deivids Kellijs — Volts Dosons
 Megija Greisa — Šenona Rezerforda
 Īens Somerholders — Būns Karlails
 Dominiks Monahans — Čārlijs Peiss
 Emīlija de Ravina — Klēra Litltone

 Otrā plāna varoņi 

 Džons Terijs — Kristians Šepards
 Veronika Hamela — Margo Šeparda
 Dastins Vačmens — Skots Džeksons
 Mārdžorija Marjane — Beta
 Braiens Sato — Ričards
 Džons O'Hara — Džeks Šepards bērnībā

 Ārējās saites 

Kategorija:Pazudušie